- Návrh -

Komuniké

Vláda Slovenskej republiky na svojom zasadnutí dňa .....................................................
prerokovala a vzala na vedomie správu z kontroly zabezpečovania a funkčnosti systému vnútornej kontroly vo vybraných orgánoch špecializovanej a všeobecnej miestnej štátnej správy.

	Kontrolu vykonal Úrad vlády SR v šiestich vybraných orgánoch špecializovanej miestnej štátnej správy v pôsobnosti Ministerstva školstva SR, v 55 vybraných orgánoch špecializovanej miestnej štátnej správy v pôsobnosti Úradu geodézie, kartografie a katastra SR, v 42 vybraných orgánoch všeobecnej miestnej štátnej správy v pôsobnosti Ministerstva vnútra SR,  t. j. spolu v 103 subjektoch. 

	Zo súhrnných výsledkov správy vyplýva, že na úrovni kontrolovaných krajských úradov špecializovanej a všeobecnej miestnej štátnej správy je v zásade zabezpečený systém  vnútornej kontroly s rozdielnou funkčnosťou podľa stupňov riadenia.

V správach katastra a obvodných úradoch nie sú vytvorené materiálne, personálne ani technické podmienky pre funkčný systém vnútornej kontroly. Nedostatky zistené vo vybraných kontrolovaných subjektov vyplývajú zo zmeny osobitných právnych predpisov upravujúcich ich pôsobnosť a postavenie  a tiež z riadiacich aktov krajských úradov špecializovanej a všeobecnej štátnej správy, resp. príslušných ústredných orgánov štátnej správy.

Z úrovne vlády boli prijaté opatrenia na odstránenie zistených nedostatkov.